OpenLLM-France/wikimedia huggingface dataset:
# Oneonta (Alabama)

Oneonta, Alabama és una població dels Estats Units a l'estat d'Alabama. Segons el cens del 2000 tenia 5.576 habitants.

## Demografia

Segons el cens del 2000, Oneonta tenia 5.576 habitants, 2.177 habitatges, i 1.419 famílies. La densitat de població era de 140,3 habitants/km².
Dels 2.177 habitatges en un 28% hi vivien nens de menys de 18 anys, en un 50,8% hi vivien parelles casades, en un 11,1% dones solteres, i en un 34,8% no eren unitats familiars. En el 32,2% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,97.
Per edats la població es repartia de la següent manera: un 21,5% tenia menys de 18 anys, un 8,4% entre 18 i 24, un 26,4% entre 25 i 44, un 22,5% de 45 a 60 i un 21,1% 65 anys o més.
L'edat mediana era de 40 anys. Per cada 100 dones hi havia 91,2 homes. Per cada 100 dones de 18 o més anys hi havia 86,2 homes.
La renda mediana per habitatge era de 28.620 $ i la renda mediana per família de 40.125 $. Els homes tenien una renda mediana de 30.430 $ mentre que les dones 19.531 $. La renda per capita de la població era de 16.166 $. Aproximadament el 8,4% de les famílies i el 14,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Oneonta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r juliol 2010].
* ↑ «Geographic Comparison Table- Oneonta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Puig de la Jaça de l'Home

El Puig de la Jaça de l'Home és una muntanya de 412 metres que es troba al municipi d'Espolla, a la comarca catalana de l'Alt Empordà. És un puig que forma part d'una serra que divideix les valls de Freixe i dels Pils, amb el riu Orlina o, cosa que és el mateix, dels termes municipals d'Espolla i Rabós.
# Violó

Violó és una denominació de tipus força genèric que s'aplica a diversos instruments de corda fregada de grans dimensions. Segons l'època i el context, el nom es pot identificar amb la viola de gamba greu (com en el cas de Diego Ortiz), el violone, el contrabaix o el violoncel, del qual pot actuar també com a abreviació.
A diferència d'Ortiz, Covarrubias i Cerone apliquen aquest nom a instruments de corda fregada sense trasts, és a dir, de la família del violí, a voltes un instruments d'una mida i tessitura pròxima del contrabaix, però de forma calcada a la del violí, a voltes referint-se al violoncel. Juan Oliver y Astorga i altres es refereixen al violí amb el nom de «violó» però això s'ha de considerar un gal·licisme. Segons la classificació de Hornbostel-Sachs pertany al grup 321.322-71, dels (cordòfons compostos fregats amb un arquet). Finalment, el terme també designa un registre d'orgue.
* Portada de la particel·la de violoncel dels quartets de corda de Josep Teixidor on apareix el mot violon com a sinònim de violoncel
* Un violone de la família de la viola de gamba, en un quadre de Domenichino

## Bibliografia

* ANDRÉS, R. (1995): Diccionario de instrumentos musicales. Barcelona. Bibliograf
* Cerone, P. El Melopeo y Maestro, 1613.
* Covarrubias, S. de. Tesoro de la Lengua Castellana o Española, 1611.
* Ortiz, D. Trattado de Glosas sobre Clausulas y otros generos de puntos en la Musica de Violones nuevamente puestos en luz, 1553.
Viccionari
# Josep Gassiot i Matas

Josep Gassiot i Matas (Barcelona, 5 de maig de 1941) és un enginyer i empresari català especialitzat en el sector de la construcció. Amb formació en enginyeria química i industrial, Gassiot ha destacat per la seva tasca en la rehabilitació i millora d'edificacions i per la seva contribució a diverses organitzacions empresarials del sector. Actualment, és president de la Confederació Catalana de la Construcció.

## Biografia

Va estudiar enginyeria química a l'Institut Químic de Sarrià (IQS), on es va graduar el 1963. Posteriorment, va obtenir la titulació d'enginyer industrial el 1996. Durant la seva etapa universitària, Gassiot va ser actiu en moviments culturals i polítics catalanistes i antifranquistes.
Professionalment, es va especialitzar en materials de construcció al grup empresarial Texsa, on va contribuir a la normalització de nous materials i a l'expansió de l'empresa.
El 1989 va fundar RehacSA, empresa especialitzada en patologia de la construcció, rehabilitació i millora d'edificis, i de la qual va ser director general fins al 2015. També va ser professor associat a la Facultat d'Economia de l'IQS de la Universitat Ramon Llull i al Màster de Gestió de l'Empresa Industrial del mateix centre.
Gassiot ha estat president del Gremi de Constructors de Barcelona i Comarques (2017-2023). Des del 2020, presideix la Confederació Catalana de la Construcció i és vocal del Consell Assessor d'Infraestructures de Catalunya.

## Referències

* ↑ Ivan Bordetas Jiménez; Anna Sánchez Sorribas. L'antifranquisme oblidat: De la dissidència cristiana al comunisme revolucionari (1953-1972). Barcelona: Base, 20-06-2019. ISBN 9788417759230.
* 1 2 «Rehacsa s'especialitzarà en la rehabilitació i restauració d'habitatges» (pdf). Avui, 18-08-1989, pàg. 25 [Consulta: 23 maig 2024].
* ↑ «Sección Primera:Empresarios - Actos Inscritos - Barcelona» (en castellà). Boletín Oficial del Registro Mercantil, 16, 26-01-2015, pàg. 3296.
* 1 2 Bühl, Gisela. «Nombramientos, Josep Gassiot Matas» (en castellà). Ecoconstrucción, 31-03-2017. [Consulta: 23 maig 2024].
* ↑ «Josep Gassiot, presidente del Gremio de Constructores de Obras de Barcelona y Comarcas» (en castellà). El Periódico de Catalunya, 30-03-2017. [Consulta: 23 maig 2024].
* ↑ «Membres del Consell». Consell Assessor d'Infraestructures de Catalunya. [Consulta: 23 maig 2024].
# Aghbalou N'Kerdous

Aghbalou N'Kerdous (en àrab اغبالو انكردوس, Aḡbālū Inkardūs; en amazic ⴰⵖⴱⴰⵍⵓ ⵏ ⴰⴽⵔⴷⵓⵙ) és una comuna rural de la província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 10.313 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Mataties

Mataties o Matatias (en hebreu מַתִּתְיָהוּ בֶּן יוֹחָנָן הַכֹּהֵן, 'Matityahu ben Yoḥanan HaKohen') va ser el cap de la revolta religiosa jueva del 167 aC contra els selèucides i contra l'hel·lenització decretada pel rei Antíoc IV Epífanes.
A Modin, una ciutat propera a Lidda, a la via entre Joppa i Jerusalem, hi vivia un sacerdot extremament religiós, Mataties, que tenia cinc fills joves: Joan, Simó, Judes, Eleazar i Jonatan. Quan un oficial selèucida va visitar la ciutat i va voler fer complir les ordres del rei sobre practicar el culte a la manera grega, Mataties s'hi va negar i va matar amb les seves pròpies mans al primer renegat que va complir les ordres i que va fer un sacrifici; llavors va matar també a l'oficial selèucida i va fugir a les muntanyes amb els seus cinc fills, l'any 167 aC. Allí se'ls van unir molts jueus i van organitzar atacs contra les forces selèucides i contra els establiments religiosos pagans, restaurant allà on anaven les sinagogues i proclamant el restabliment del culte jueu.
Al cap d'uns mesos (encara l'any 167 aC), quan va morir Mataties, la revolta religiosa ja era una lluita per la independència nacional. El va succeir com a dirigent el seu tercer fill Judes conegut per Judes Macabeu.
Mataties és el fundador de la dinastia coneguda principalment com a Macabeus, però també com a Matiades (els descendents de Maties o Mataties) i com Asmoneus (del nom del seu avi, Asmoneu). És un dels protagonistes del Primer llibre dels Macabeus un dels llibres deuterocanònics de l'Antic Testament.

## Referències

* ↑ 1Ma 2:1; 2:16
* ↑ 1Ma 2:24
* ↑ 1Ma 2:43-45
* ↑ 1Ma 2:69; 3:1
* ↑ «Llibres dels macabeus». Biblija.net. [Consulta: 9 gener 2022].
# Penciclovir

El penciclovir és un medicament antivíric anàleg de la guanosina utilitzat per diverses infeccions per herpesvirus. Es tracta d'un anàleg de nucleòsid que presenta baixa toxicitat i bona selectivitat. Com que el penciclovir s'absorbeix malament quan s'administra oralment, s'utilitza més en tractaments tòpics, i és l'ingredient actiu de medicaments per l'herpes labial com Denavir, Vectavir, Fenistil i Fenivir. El famciclovir és un profàrmac del penciclovir amb una biodisponibilitat oral millorada.

## Eficàcia

En l'herpes labial, la duració de la curació, dolor i virus detectables és reduïda en fins a un dia, en comparació amb la duració total de 2-3 setmanes de la presentació de la malaltia.

## Referències

* ↑ «FENIVIR prospecto» (en castellà). Vademecum.es. [Consulta: 22 novembre 2014].
* ↑ Farmaceutiska Specialiteter i Sverige - the Swedish official drug catalog. [http://www.fass.se Fass.se --> Vectavir. Retrieved on August 12, 2009. Translated from "Tiden för läkning, smärta och påvisbart virus förkortas med upp till ett dygn."
# Víctor de Mauretània

* Per a altres significats, vegeu «Sant Víctor».
Víctor el Moro o de Mauretània (Mauretània, actual Magrib, s. III - Milà, 303) fou un cristià de l'antiguitat, mort màrtir. És venerat com a sant a tota la cristiandat.

## Llegenda

Les seves vida i martiri són narrades per Ambròs de Milà, a l'himne Victor, Nabor, Felix pii. Segons aquesta font, Víctor, amb Nabor i Fèlix, fou un soldat de l'antiga Mauretània, allistat a l'exèrcit romà. Destinat a Milà a l'època de l'emperador Maximià. Quan Maximià decretà una nova persecució als cristians, Víctor no va voler fer els sacrificis als déus pagans als que s'obligava als soldats.
Arrestat i amenaçat, fou conduït al circ, on hi havia l'emperador, i s'hi negà a sacrificar als ídols. Fou torturat, però aconseguí d'escapar-se'n. Novament detingut, fou decapitat.

## Veneració

El seu cos fou trobat pel bisbe de Milà Matern, que el sebollí en l'església de San Vittore in Ciel d'Oro (pels mosaics daurats que decoren la cúpula de la capella), avui part de la Basílica de Sant'Ambrogio de Milà.
El seu culte tingué molta difusió, sobretot per obra d'Ambròs, sobretot als territoris dependents de la diòcesi milanesa. Només a Milà es troben les esglésies de San Vittore al Corpo, San Vittore al Carcere, San Vittore al Teatro, San Vittore al Pozzo i San Vittore in Ciel d'Oro. És patró de Brezzo di Bedero, Varese i Arsago Seprio.

## Bibliografia

* Passio Victoris.
# Peter Hansson

Peter Hansson (Tibro, p. dècada del 1970) és un antic pilot d'enduro suec que va guanyar un Campionat del món (el de 500cc 2T de 1990 amb KTM) i un de Suècia (el de 125cc de 1983 amb Husqvarna) i va formar part de l'equip estatal que va guanyar el Trofeu als Sis Dies Internacionals d'Enduro tres anys (1983, 1985 i 1990). Hansson practicà també amb èxit el motocròs i en va guanyar el Campionat de Suècia de 250cc el 1987, a més d'acabar entres els deu primers del mundial de 250cc les temporades de 1986 i 1987.
Peter pertany a una família molt implicada en els esports del motocròs i l'enduro. El seu pare, Hans "Hasse" Hansson, múltiple Campió de Suècia d'enduro, va guanyar la Novemberkåsan cinc vegades entre el 1968 i el 1976 (Peter la va guanyar també el 1983) i el seu fill, Rikard Hansson, és també un reeixit pilot d'ambdues modalitats.

## Referències

* ↑ «ISDE PALMARES SINCE 1913» (en anglès). fim-isde.com. FIM. [Consulta: 22 maig 2023].
* ↑ «Svensken med 17 år på KTM» (en suec). fastbikes.se. [Consulta: 30 maig 2023].
* ↑ «3X HANSSON» (en suec). rh73.se. [Consulta: 30 maig 2023].
# Xíxlovo

Xíxlovo (en rus: Шишлово) és un poble de l'óblast de Vladímir, a Rússia, segons el cens del 2010 tenia 5 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Xórstovo

Xórstovo - Шорстово (rus) - és un poble de l'óblast de Bélgorod, a Rússia. El 2016 tenia 191 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Xóstie

Xóstie (en rus: Шостье) és un poble de l'óblast de Riazan, a Rússia, segons el cens del 2010 tenia 404 habitants.

## Referències

* ↑ «Схема территориального планирования Касимовского муниципального района Рязанской области». Федеральная государственная информационная система территориального планирования (ФГИС ТП).
* ↑ «Akapovo». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ Koriakov, I. B.. «База данных «Этно-языковой состав населённых пунктов России»».
# Yui Ohashi

Yui Ohashi (japonès: 大橋 悠依) (Hikone, 18 d'octubre de 1995) és una nedadora japonesa especialitzada en estils. Va començar a nedar a l'edat de 6 anys, encoratjada per la seva germana gran. Va entrar a la universitat de Toyo, Tòquio, el 2014, on va estudiar turisme. El 2016, amb 21 anys, va guanyar la medalla d'or i de bronze en 200 i 400 lliures al campionat asiàtic. Posteriorment, el 2017, quedà segona al campionat mundial que se celebrà a Budapest. El 25 de juliol de 2021, va guanyar la seva primera medalla olímpica en els 400m estils, als jocs olímpics de Tòquio, quedant per davant de les nord-americanes Emma Weyant i Hali Flickinger. Tres dies més tard, guanyà el seu segon or als jocs en quedar primera en els 200m estils.

## Referències

* ↑ «Swimming-Japan's Ohashi ends winning streak of Hungary's 'Iron Lady' with medley gold» (en anglès). Reuters, 25-07-2021. [Consulta: 25 juliol 2021].
* ↑ Odeven, Ed. «SWIMMING | Yui Ohashi Triumphs in Women's 400-Meter Individual Medley | JAPAN Forward» (en anglès), 25-07-2021. [Consulta: 25 juliol 2021].
* 1 2 «Swimming OHASHI Yui - Tokyo 2020 Olympics» (en anglès americà). [Consulta: 25 juliol 2021].
* ↑ «I began wanting to become a leader.» (en anglès). ANA. Arxivat de l'original el 2021-07-25. [Consulta: 25 juliol 2021].
* ↑ «Japan's Yui Ohashi rides wave of public support to win women's Olympic 400m individual medley». [Consulta: 25 juliol 2021].
* ↑ «TOTAL RANKING: Event No. 69 WOMEN 200m Individual Medley Final» (en anglès). Asian Swimming Championships, 20-11-2016. [Consulta: 25 juliol 2021].
* ↑ «TOTAL RANKING: Event No. 18 WOMEN 400m Individual Medley Final» (en anglès). Asian Swimming Championships, 17-11-2021. [Consulta: 25 juliol 2021].
* ↑ «Competition Results | FINA Official» (en anglès). [Consulta: 25 juliol 2021].
* ↑ «Olympic-Swimming-Japan's Ohashi wins gold in women's 400 medley», 25-07-2021. [Consulta: 25 juliol 2021].
* ↑ «Tokyo Olympics: Swimming - Women's 400m Individual Medley results» (en anglès). BBC Sport.
* ↑ «OHASHI Yui triumphs in women's 400m IM final to secure Japan's first swimming gold of Tokyo 2020» (en anglès). Arxivat de l'original el 2021-07-25. [Consulta: 25 juliol 2021].
* ↑ Coskrey, Jason. «Japan's Yui Ohashi swims to gold in women's 400-meter individual medley» (en anglès), 25-07-2021. Arxivat de l'original el 2021-07-25. [Consulta: 25 juliol 2021].
* ↑ «Swimming - Women's 200m Individual Medley results» (en anglès). BBC Sport.
* ↑ «Swimming - Final Results» (en anglès americà). [Consulta: 28 juliol 2021].
* ↑ «Swimming-Ohashi of Japan wins women's 200m medley gold», 28-07-2021. [Consulta: 28 juliol 2021].
# Patrick Estève

Patrick Estève (L'Avelhanet, 14 de febrer de 1959) és un exjugador de rugbi a XV internacional francès. En la seva etapa com a jugador era conegut amb els sobrenoms de TGV, La Pointe, o Flint. Media 1 m 83 cm i tenia un pes del voltant de 77 kg.

## Biografia

Va jugar de 3/4 ala esquerra a l'Stade lavelanétien i després al RC Narbonne.
Dotat d'un punt de velocitat fenomenal, va jugar en primer lloc a l'equip de la seva població natal la temporada 1978-1979. Ben aviat, però, va ser fitxat pel Narbona, equip on hi jugà durant vuit temporades; al Narbona hi va jugar al costat de Didier Codorniou. Va ser 25 vegades internacional amb la selecció nacional francesa de rugbi entre els anys 1982 i 1987.
L'1 de novembre de 1984 va jugar el seu primer partit amb els Barbarians francesos (selecció de rugbi que s'hi accedeix per invitació)) contra un equip del Batalló de Joinville de Grenoble. Els Barbarians van guanyar 44 a 22. El 22 d'octubre de 1985 va tornar a jugar amb els Barbarians francesos contra el Japó a Conhac, partit que van guanyar per 45 a 4. Vuit anys més tard, el 14 de juny de 1993, va ser convidat novament a jugar amb els Bàrbars francesos contra el XV du Président (selecció mundial) pel Centenari del Rugbi a Grenoble. Els Barbarians van tornar a guanyar 92 a 34.
El seu principal sobrenom li va posar el periodista esportiu Roger Couderc.
Ja retirat, va ser co-president del L'Avelhanet els anys 1997 i 1998.

## Palmarès
### En club

* Challenge Yves du Manoir el 1984.
* Copa de França el 1985.
* Finalista del Challenge du Manoir el 1982.
* Millor marcador del campionat el 1984.

### A l'equip nacional

* 25 cops seleccionat a l'equip nacional de França, de 1982 a 1987 (11 assajos).
* Igualment seleccionat amb les Barbarians, després d'una fractura de la tíbia el 1985.
* Torneig de les Cinc Nacions el 1983 (ex aequo amb Irlanda) i el 1986 (ex aequo amb Escòcia).
* Millor marcador del torneig el 1983 (5, un o més en cada partit).

## Referències

* 1 2 «Patrick Estève» (en anglès). ESPN. [Consulta: 4 abril 2022].
* ↑ «L'entretien avec Patrick Estève» (en francès). France 3, 08-04-2015. [Consulta: 4 abril 2022].
* ↑ «Barbarians -Batalló de Grenoble» (en francès). Barbarians Rugby Club. [Consulta: 4 abril 2022].
* ↑ «Barbarians - Japó» (en francès). Barbarians Rugby Club. [Consulta: 4 abril 2022].
* ↑ «Barbarians - XV du Président» (en francès). Barbarians Rugby Club. [Consulta: 4 abril 2022].
# Zaatra

Zaatra és una població d'Algèria a uns 50 km a l'est d'Alger, a 5 km de la costa. Fou una colònia fundada principalment per alsacians el 1872. Era prop de Port-aux-Poules o Port de les Gallines, en àrab Mardj al-Hadjedj, l'antiga Rusubbicarius romana, de la que queden les ruïnes.

## Referències

* ↑ Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Philibert Smellinckx

Philibert Smellinckx (17 de gener de 1911 - 8 d'abril de 1977) fou un futbolista belga.

## Selecció de Bèlgica

Va formar part de l'equip belga a la Copa del Món de 1934.

## Referències

* ↑ «Fiches Joueurs R - Z : Union Saint-Gilloise 1897» (en francès). unionhisto.skynetblogs.be.
* ↑ Laurent. «La légende Union 60» (en francès). rusg.be.
* ↑ «Player cas at the site of the URBSFA». Arxivat de l'original el 2011-05-25. [Consulta: 14 gener 2018].
* ↑ «FIFA Tournaments - Players & Coaches - Philibert SMELLINCKX». fifa.com. Arxivat de l'original el 2015-02-14. [Consulta: 14 gener 2018].
# Xata

Xata (àrab: شطا, Xaṭā) és un llogarret d'Egipte que a l'edat mitjana fou una coneguda ciutat, propera a Damiata, a la costa occidental del llac de Tinis, actualment llac de Manzala. Ja existia abans de l'arribada dels àrabs i era seu d'un bisbat. Hauria caigut a mans dels musulmans a l'entorn del 19 de juliol del 642 (dia de la conquesta de Tinis). S'hi va instal·lar una guarnició que havia d'aturar els atacs marítims dels grecs. A l'edat mitjana fou un centre industrial actiu. Sembla que fou destruïda per raons militars per l'aiúbida al-Kàmil ibn al-Àdil vers 1227 (que també havia fet destruir Tinis). Al lloc apareix avui dia un llogaret anomenat Xaïkh Xata on hi ha una mesquita objecte de certa veneració per ser el lloc suposat de l'enterrament d'un heroi musulmà de la conquesta del segle vii mort en la conquesta de Tinis.

## Referències

* ↑ Enciclopèdia de l'Islam, IX, 372 i 373
# Xastra

Xastra (en sànscrit शास्त्र, Śāstra, 'tractat', 'escrit', 'ensenyaments') és un mot sànscrit que, en un sentit general, fa referència a una reglamentació. S'utilitza generalment com un sufix en el context dels coneixements tècnics o especialitzats d'una àrea pràctica definida, com per exemple bhautika-xastra (regles de la física), rasayana-xastra (de la química), jiva-xastra (de la biologia), vastu-xastra (ciència arquitectònica), xilpa-xastra (ciència de l'escultura), artha-xastra (economia) o niti-xastra (ciències polítiques). En essència, el xastra és el coneixement que es basa en principis considerats intemporals.
Xastra també es refereix a un tipus d'escriptures específiques. En aquest context, un xastra és un tractat o un text escrit per a explicar una idea, especialment en assumptes relacionats amb la religió. En l'hinduisme, els Dharma-xastra constitueixen un immens corpus d'estudis detallats sobre els deures religiosos de la tradició brahmànica. En el budisme, els xastra són tractats sobre les doctrines contingudes en els sutres o comentaris sobre aquests tractats, escrits per grans mestres de les diferents línies de pensament del budisme mahayana.

## Vegeu també

* Dharma-xastra
* Artha-xastra

## Enllaços externs

* Bublioteca de Sutres xastres budistes (castellà)
# Pietro Caucchioli

Pietro Caucchioli (Bovolone, 22 d'agost del 1975) va ser un ciclista professional italià que fou professional del 1999 al 2009. En el seu palmarès destaca les dues etapes al Giro d'Itàlia de 2001 i el tercer lloc de la general a l'edició del 2002.
L'any 2009 l'UCI va anunciar que hi havia uns valors anòmals en el seu passaport biòlogic durant el trancurs de la Volta a Polònia. L'equip Lampre va suspendre provisionalment el ciclista. El 2010, el Comité Olímpic Italià (CONI), el va sancionar amb dos anys per infringir la llei antidopatge.

## Palmarès

* 1998
** 1r al Giro del Belvedere
** 1r al Gran Premi Santa Rita
* 2001
** Vencedor de 2 etapes al Giro d'Itàlia
* 2002
** Vencedor d'una etapa a la Volta a Aragó
* 2003
** Vencedor d'una etapa al Giro de la Província de Lucca

### Resultats al Giro d'Itàlia

* 1999. 46è de la classificació general
* 2000. 85è de la classificació general
* 2001. 9è de la classificació general. Vencedor de 2 etapes
* 2002. 3r de la classificació general
* 2003. 26è de la classificació general
* 2005. 25è de la classificació general
* 2007. 8è de la classificació general

### Resultats al Tour de França

* 2003. No surt (13a etapa)
* 2004. 11è de la classificació general
* 2005. 36è de la classificació general
* 2006. 16è de la classificació general

### Resultats a la Volta a Espanya

* 2004. Abandona (12a etapa)
* 2006. 37è de la classificació general
* 2007. Abandona (14a etapa)

## Referències

* ↑ L'UCI estreny el setge al dopatge, 324.cat, 17/06/2009
* ↑ El italiano Caucchioli sancionado dos años por dopaje, mundodeportivo.com, 03/06/2010

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2013-12-24 a Wayback Machine.
* Fitxa a museociclismo.it